**ტენდერის აღწერილობა:**

**შპს "რუსთავი მოლი"** აცხადებს ტენდერს მის საკუთრებაში არსებულ ქ. რუსთავში შარტავს გამზირის და ლომოურის ქუჩის გადაკვეთაზე მდებარე მიწის ნაკვეთზე სავაჭრო ცენტრის ჰიდროსაიზოლაციო მასალით გადახურვაზე.

გადასახური ფართობი შეადგენს 12 245 მ2-ს;

ჰიდროიზოლაცია უნდა მოეწყოს **TPO/FPO** თერმოპლასტიური პოლიოლეფინის ფუძეზე დამზადებული 1,5 მმ სისქის მემბრანით, რომელიც არმირებულია მინაბოჭკოვანი ფენით. მას უნდა გააჩნდეს:

CE (ევროპული შესატყვისობის) სერთიფიკატი EN13956 სტანდარტის შესაბამისად.

ფესვმედეგობა– FLL ტესტ გავლილი EN 13948 შესაბამისად; ცეცხლმედეგობა – Class E, EN ISO 11925-2 და EN 13501-1 შესაბამისად.

ჰიდროსაიზოლაციო მემბრანის შედუღებისას გამოყენებული უნდა იქნეს LEISTER-ის შესადუღებელი აპარატები.

XPS ფილების წინაღობა კუმშვაზე 10% დეფორმაციის დროს არანაკლებ 300 kPa (კილოპასკალი), თბოგამტარობა(25±5)°С, W/(m \*K), არაუმეტეს 0.03;

**პრეტენდენტის გამოცდილებასთან დაკავშირებული მოთხოვნები**

პრეტენდენტს 2010 წლიდან წინამდებარე ტენდერის გახსნის დღემდე, უნდა ჰქონდეს:

1. არანაკლებ 20 000 კვ.მ. ფართობის დათბუნებული ბრტყელი გადახურვის მოწყობის გამოცდილება, მათ შორის სულ მცირე 1 მსგავსი ტიპის და სირთულის დასრულებული პროექტი, რომლის ფარგლებშიც შესრულდა არანაკლებ 6000 კვ.მ ფართობის დათბუნებული გადახურვის მოწყობა.
2. არანაკლებ 5 000 კვ.მ. სახურავის ჰიდოსაიზოლაციო სამუშაოების შესრულების გამოცდილება TPO/FPO (თერმოპლასტიური პოლიოლეფინის) ფუძეზე დამზადებული მემბრანის გამოყენებით;

ინფორმაცია პრეტენდენტის გამოცდილების შესახებ წარმოადგინეთ მოცემული ცხრილის ნიმუშის შესაბამისად:

ინფორმაცია პრეტენდენტის გამოცდილების შესახებ პრეტენდენტისდასახელება:

|  |  |  |  |  |  |  |
| --- | --- | --- | --- | --- | --- | --- |
| **N** | **პროექტის დასახელება** | **დამკვეთის დასახელება** | **დამკვეთის საკონტაქტო ინფორმაცია** (მისამართი, ტელეფონი, ელ.ფოსტა ) | **შესრულების პერიოდი** | **პროექტის ღირებულება** | **პროექტის მოკლე აღწერა, სხვა შენიშვნები** |

ტენდერისათვის საჭირო მატერიალურ-ტექნიკური ბაზის მინიმალური აუცილებელი სახეობა და ოდენობა შემდეგია:

1. **პოლიმერული მემბრანის შესადუღებელი ავტომატური აპარატი - Leister Varimat ან Leister Uniroof - მინიმუმ 1 ცალი;**
2. **პოლიმერული მემბრანის შესადუღებელი ხელის აპარატი - Leister Triac AT - მინიმუმ 2 ცალი;**

**შესრულებული სამუშაოების საგარანტიო ვადა - 15 წელი**

### ტენდერის მონაწილეობისთვის დაინტერესებულმა კანდიდატებმა უნდა წარმოადგინონ შემდეგი საბუთები:

* პროექტის ღირებულება (ხარჯთაღრიცხვა ექსელის ფაილი);
* გამოსაყენებელი ძირითადი მასალების აღწერილობა, მათ შორის მასალ(ებ)ის წარმომავლობა, დადასტურებული სერთიფიკატებით.
* სამშენებლო სამუშაოების გეგმა/გრაფიკი.
* პრეტენდენტის რეკვიზიტები: სრული დასახელება, მისამართი და საკონტაქტო ტელეფონი, პასუხისმგებელი პირის პირადობის დამადასტურებელი მოწმობის ასლი;
* საბანკო რეკვიზიტები;
* ინფორმაცია იმის შესახებ, არის თუ არა პრეტენდენტი დღგ–ს გადამხდელი/არაგადამხდელი;
* შემსყიდველი ორგანიზაციის მიერ გაცემული სარეკომენდაციო წერილები (მინიმუმ 2 შემსყიდველის მიერ გაცემული);
* მონაცემები მატერიალურ–ტექნიკური ბაზის შესახებ;

წარმოდგენილი დოკუმენტაცია ხელმოწერილ უნდა იქნას პრეტენდენტის უფლებამოსილი პირის მიერ.

წინადადების წარდგენამდე, მიმწოდებელს აქვს უფლება დაათვალიეროს სამშენებლო ობიექტი, რაც საჭიროა განხორციელდეს **შ.პ.ს. „რუსთავი მოლ“–თან შეთანხმებით.**

დამკვეთის მოთხოვნით, ტენდერის ნებისმიერ ეტაპზე, პრეტენდენტებს ასევე შესაძლებელია მოეთხოვოთ სხვა დამატებითი დოკუმენტების წარმოდგენა.

**შენიშვნა:** თუ სამუშაოთა შესრულება იგეგმება ქვეკონტრაქტორ(ებ)ის მეშვეობით, პრეტედენტის მიერ ასევე წარმოდგენილ უნდა იქნას ქვეკონტრაქტორ(ებ)ის შესახებ მონაცემები, ზემოაღნიშნული საბუთების სახით.

### სატენდერო კომისიის მიერ გამოვლენილ ტენდერში გამარჯვებულ კომპანიას მოეთხოვება:

* ავანსის მოთხოვნის შემთხვევაში, ბანკიდან ან სადაზღვევო კომპანიიდან გარანტიის წარმოდგენა – საავანსო თანხის ღირებულების ოდენობით;
* ხელშეკრულების უზრუნველყოფის გარანტია – ბანკიდან ან სადაზღვევო კომპანიიდან გარანტიის წარმოდგენა სამშენებლო სამუშაოების ღირებულების 5%-ის ოდენობით (სამუშაოების შესრულების ვადას აღემატებოდეს 2 თვით);
* ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან პირის რეგისტრაციის შესახებ (ინფორმაციის მომზადების თარიღიდან არ უნდა იყოს გასული 14 დღე);
* ცნობა საჯარო რეესტრის ეროვნული სააგენტოდან, რომ არ მიმდინარეობს იურიდიული პირის რეორგანიზაცია ან ლიკვიდაცია (ინფორმაციის მომზადების თარიღიდან არ უნდა იყოს გასული 14 სამუშაო დღე);
* ცნობა საგადასახადო სამსახურიდან დავალიანების არარსებობის შესახებ;
* ცნობა საჯარო რეესტრის ეროვნული სააგენტოდან, რომ იურიდიული პირის ქონებაზე საჯარო სამართლებრივი შეზღუდვა რეგისტრირებული არ არის (ინფორმაციის მომზადების თარიღიდან არ უნდა იყოს გასული 7 დღე);
* ცნობა სასამართლოდან, რომ არ მიმდინარეობს მის მიმართ გადახდისუუნარობის საქმის წარმოება.
* საგადასახადოს სარეგისტრაციო კოდი და გადამხდელის სტატუსი - "დღგ"-ს გადამხდელი ან "შეღავათების მქონე გადამხდელი";

სატენდერო განცხადებით დადგენილი მოთხოვნების შეუსრულებლობა შეიძლება გახდეს პრეტენდენტის ტენდერიდან დისკვალიფიკაციის საფუძველი.